open-index/open-wikipedia-markdown huggingface dataset:
তেজগাঁও বিমানবন্দর

**তেজগাঁও বিমানবন্দর** বাংলাদেশের রাজধানী ঢাকার মিরপুর ও তেজগাও এলাকার মধ্যবর্তী স্থানে অবস্থিত।বর্তমানে তেজগাঁও বিমানবন্দরে বাণিজ্যিক উড়োজাহাজ ওঠানামা করে না। কিন্তু সরকারিভাবে এটি এখনও বিমানবন্দর। ১৯৮১ সালে হজরত শাহজালাল আন্তর্জাতিক বিমানবন্দর চালু হওয়ার আগ পর্যন্ত এটি দেশের প্রধান বিমানবন্দর হিসেবে ব্যবহৃত হয়ে আসছিল। এটি এখন বাংলাদেশ বিমান বাহিনীর একটি সামরিক ঘাঁটি। এই ঘাঁটির নাম বিএএফ ঘাঁটি বাশার। বিমান বাহিনীর হেলিকপ্টার ও সামরিক বিমান উঠানামাসহ প্রশিক্ষণ এই ঘাঁটিতে হয়ে থাকে। বাংলাদেশ বিমান বাহিনীর পাশাপাশি, বাংলাদেশ সেনাবাহিনীও এই সামরিক ঘাঁটিটি ব্যবহার করে থাকে।

## ইতিহাস

১৯৪১ সালে এই বিমানবন্দরের নির্মাণ কাজ শুরু হয়। ১৯৪৩ সালে নির্মাণাধীন তেজগাঁও বিমানবন্দরে একটি হালকা যুদ্ধবিমান অবতরণ করে। দ্বিতীয় বিশ্বযুদ্ধ চলাকালে তৎকালীন ব্রিটিশ শাসকরা আকাশপথে যুদ্ধের জন্য এই বিমানবন্দর নির্মাণ করে। ১৯৪৫ সালে দ্বিতীয় বিশ্বযুদ্ধ শেষ হওয়ার পর এটি বেসামরিক বিমান পরিবহন বন্দর হিসেবে চালু হয়। ১৯৮১ সালে বর্তমান হযরত শাহজালাল আন্তর্জাতিক বিমানবন্দর চালু হওয়ার আগ পর্যন্ত এটি দেশের প্রধান বিমানবন্দর হিসেবে ব্যবহৃত হয়ে আসছিল। ১৯৮১ সালে নতুন বিমানবন্দর চালু হওয়ার পর বাংলাদেশ বিমানবাহিনী তেজগাঁও বিমানবন্দরটি পরিচালনার দায়িত্ব নেয়। ১৯৮৮ সালের আগস্টে এইচ এম এরশাদ তেজগাঁও বিমানবন্দরটি পরিত্যক্ত ঘোষণার সিদ্ধান্ত দেন।
## বর্তমান অবস্থা
তেজগাঁও বিমানবন্দরটি এখনো সরকারিভাবে বিমানবন্দর হিসেবে স্বীকৃত হলেও বিমানবাহিনীর হেলিকপ্টার ওঠানামার কাজেই এটি ব্যবহার করা হয়। এ ছাড়া দু-একটি বেসরকারি উড়োজাহাজ প্রশিক্ষণ কোম্পানি এটিকে ব্যবহার করে থাকে। বর্তমানে তেজগাঁও বিমানবন্দরটি বাংলাদেশ বিমানবাহিনীর বাশার বেসের অংশ।

## সামরিক ব্যবহার
তেজগাঁও বিমানবন্দর সচল বিমানঘাঁটি হিসেবে বাংলাদেশ বিমানবাহিনী ও সেনাবাহিনীর এয়ারকোর ব্যবহার করে থাকে। বিমানবাহিনী ও সেনাবাহিনী যৌথভাবে সব ধরনের হেলিকপ্টার, প্রশিক্ষণ বিমান, জেটবিমান এবং বৃহদাকার পরিবহন বিমান (চার ইঞ্জিনবিশিষ্ট সি-১৩০) পরিচালনা করে থাকে।

## জাপানি হাইজ্যাকের ঘটনা
১৯৭৭ সালের ২৮ সেপ্টেম্বর জাপান এয়ারলাইনস এর একটি বিমান হাইজ্যাক করে ঢাকায় নিয়ে এসেছিল রেড আর্মি নামের একটি সশস্ত্র গ্রুপ। জিম্মি করেছিল বিমানের যাত্রীদের। জাপানের বর্তমান ক্ষমতাসীন দল ডেমোক্রেটিক পার্টির নেতৃস্থানীয় সাংসদ হাজিমে ইশি, সংসদীয় উপ-পররাষ্ট্রমন্ত্রী হিসেবে সমস্যার সমাধান খুঁজে নিতে বেশ কিছুদিন তখন বাংলাদেশে থেকেছিলেন।

## তথ্যসূত্র

## বহিঃসংযোগ
* 
* 

বিষয়শ্রেণী:ঢাকায় সামরিক বাহিনী
বিষয়শ্রেণী:বাংলাদেশী বিমান বাহিনীর ঘাঁটি
বিষয়শ্রেণী:বাংলাদেশের পরিত্যক্ত বিমানবন্দর
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের অকেজো বিমানবন্দর
বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
বিষয়শ্রেণী:১৯৮১-এ বাংলাদেশে বিলুপ্ত
বিষয়শ্রেণী:ঢাকা বিভাগের বিমানবন্দর
রঙ্গু মিয়া

শহীদ **রঙ্গু মিয়া** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
রঙ্গু মিয়ার জন্ম কুমিল্লা জেলার নাঙ্গলকোট উপজেলা মৌকরা ইউনিয়ন এর (মৌবাড়ি) গ্রামে। তার বাবার নাম আবু মিয়া এবং মায়ের নাম লালমতি বিবি। তার স্ত্রীর নাম জয়তুন নেছা। তাঁদের দুই ছেলে ও এক মেয়ে।

## কর্মজীবন
রঙ্গু মিয়া চাকরি করতেন পাকিস্তান সেনাবাহিনীর ইঞ্জিনিয়ারিং কোরে। ১৯৭১ সালে কর্মরত ছিলেন রংপুর সেনানিবাসে। মুক্তিযুদ্ধ শুরু হলে সেনানিবাস থেকে পালিয়ে ঝাঁপিয়ে পড়েন যুদ্ধে। 

## মুক্তিযুদ্ধে ভূমিকা
অমিত সাহসী যোদ্ধা ছিলেন রঙ্গু মিয়া। লালমনিরহাট জেলার হাতিবান্ধা উপজেলার অপারেশনে তিনি শহীদ হন। মুক্তিযুদ্ধকালে এই এলাকা ছিল মুক্তিবাহিনীর ৬ নম্বর সেক্টরের পাটগ্রাম সাবসেক্টরের আওতাধীন। এই সাবসেক্টরের অধিনায়ক ছিলেন ক্যাপ্টেন মতিউর রহমান। রঙ্গু মিয়ার বীরত্ব সম্পর্কে তিনি বলেন, ‘আমাদের হাতীবান্ধা অপারেশন ছিল ভয়াবহ। হাতীবান্ধাতে পাকিস্তান সেনাবাহিনীর একটি কোম্পানি ছিল। আমি ইতঃপূর্বে কয়েকবার চেষ্টা করেছি হাতীবান্ধা দখল করতে। কিন্তু ব্যর্থ হয়েছি। নভেম্বরের ২০-২১ হবে। ঈদের দিন ছিল। আমরা ঈদের সুযোগ নিয়ে ঠিক সকাল আটটায় হাতীবান্ধা আক্রমণ করি। যদিও দিনের আলোয় ওই সময় আক্রমণের উপযোগী ছিল না। ‘আমরা ভেবেছিলাম, ঈদের দিন পাকিস্তানি সেনারা হয়তো রিলাক্স করবে এবং অন্যান্য কাজে ব্যস্ত থাকবে। আমরা চার কোম্পানি মুক্তিযোদ্ধা নিয়ে দুই দিক থেকে আক্রমণ করি। আমাদের সৌভাগ্য ছিল বলতে হবে। কারণ, সেদিন পাকিস্তান সেনাবাহিনীর কোম্পানি বদল হচ্ছিল। অর্থাৎ নতুন দল সেখানে মোতায়েন হচ্ছিল। পুরোনো সেনারা কিছু রওনা হয়েছে, কিছু হচ্ছে। নতুন যারা তাদের কিছু সেনা পজিশনে গেছে। ঠিক এমন সময়ে আমরা আক্রমণ করি। ‘আমাদের প্রথম আক্রমণেই পাকিস্তান সেনাবাহিনীর কোম্পানি কমান্ডার নিহত হয়। কমান্ডার নিহত হওয়ায় পাকিস্তানি সেনারা পেছনে পালাতে থাকে। তারা প্রায় এক হাজার গজের মতো পিছু হটে একটি গ্রামে ডিফেন্স নেয়। সেখানে তাদের আর্টিলারি পজিশন ছিল। আমরা সামনে অগ্রসর হয়ে ডিফেন্স নিই। ক্রমশ আঘাত হেনে পাকিস্তানিদের পিছু হটিয়ে অগ্রসর হতে থাকি। ১০ ডিসেম্বর লাঙ্গলের হাটে পৌঁছি। ‘আমি আমাদের দলের একজনের কথা বলব। হাবিলদার রঙ্গু মিয়া। তাঁর চেহারা দেখলে মনে হতো যেন একটা ডাকাত। রঙ্গু মিয়া ও লুৎফর রহমান হাতীবান্ধা অপারেশনে শহীদ হন। তাঁদের কথা না বললেই নয়। ‘তখন বেলা সাড়ে আটটা। পাকিস্তানিদের ডান দিকের পজিশন ফল করেছে। কিন্তু বাঁ দিকের অবস্থান ছিল একটি বিওপিতে। বেশ উঁচুতে। আমাদের উচিত ছিল আগে বাঁ দিকের পজিশন দখল করা, পরে ডান দিকের পজিশনে আঘাত হানা। আমার প্ল্যানিংয়ে ভুল হওয়ায় আমি প্রথমে ডান ও পরে বাঁ দিকে আক্রমণ চালাই। কিন্তু ডান দিকে আক্রমণ চালিয়েই আমি আমার ভুল বুঝতে পারি। বাঁ দিক দখল না করতে পারলে যে আমরা সেখানে থাকতে পারব না, তাও বুঝতে পারলাম। ‘আমাদের একটি কোম্পানির কমান্ডার ছিলেন লুৎফর রহমান। তাঁর সঙ্গে ছিলেন রঙ্গু মিয়া। আমরা অ্যাটাকিং পজিশন থেকে এগোচ্ছি, বাঁ দিকে। সময় তখন বেলা সাড়ে ১০টা। আমরা অগ্রসর হওয়ার সঙ্গে সঙ্গে পাকিস্তানি আর্টিলারির গোলা এসে পড়তে থাকল। এই গোলা শূন্যেই ফাটে এবং ক্ষয়ক্ষতি হয় বেশি। এর মধ্য দিয়ে ওই দুজন (রঙ্গু মিয়া ও লুৎফর রহমান) নির্ভয়ে পাকিস্তানিদের বাংকারে চার্জ করেন। তাঁদের সাহস ও আত্মত্যাগ অতুলনীয়। দুজনই বাংকারে চার্জ করতে গিয়ে শহীদ হন।’

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:১৯৭১-এ মৃত্যু
বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
ফাহমিদা মির্জা

**ড. ফাহমিদা মির্জা ** (জন্ম: ডিসেম্বর ২০, ১৯৫৬) পাকিস্তানের প্রথম নারী স্পীকার ও পেশায় একজন চিকিৎসক। তিনি মুসলিম বিশ্বের প্রথম নারী স্পীকার। লাহোরে *লিয়াকত মেডিকেল কলেজ* থেকে তিনি চিকিৎসা ডিগ্রি লাভ করেন।

## জন্ম ও শিক্ষাজীবন

## কর্মজীবন

## পুরস্কার ও সম্মাননা

## তথ্যসূত্র

## বহিঃসংযোগ

বিষয়শ্রেণী:পাকিস্তানি রাজনীতিবিদ
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের জাতীয় পরিষদের স্পিকার
বিষয়শ্রেণী:পাকিস্তান জাতীয় পরিষদ সদস্য ১৯৯৭-১৯৯৯
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান পিপলস পার্টির এমএনএ
বিষয়শ্রেণী:গ্র্যান্ড ডেমোক্রেটিক অ্যালায়েন্সের এমএনএ
ফজলুল হালিম চৌধুরী

**ফজলুল হালিম চৌধুরী** (জন্ম: ১ আগস্ট, ১৯৩০ - মৃত্যু: ৯ এপ্রিল, ১৯৯৬) ঢাকা বিশ্ববিদ্যালয়ের সাবেক উপাচার্য এবং বাংলাদেশ বিজ্ঞান একাডেমির একজন ফেলো। তিনি বাংলাদেশে ভৌত রসায়ন বিকাশে অগ্রণী অবদান রেখেছেন, ২০ টিরও বেশি নিবন্ধ প্রকাশ করেছেন। সেলুলোজ ফাইবার (বিশেষত পাট), পলিলেক্ট্রোলাইটস এবং প্রোটিন নিয়ে কাজ করেছিলেন।

## জন্ম ও শিক্ষাজীবন
১৯৩০ সালের ১ আগস্ট বেঙ্গল প্রেসিডেন্সির কুমিল্লা জেলার কুুঞ্জ শ্রীপুর গ্রামে জন্মগ্রহণ করেন। তার পিতা আবদুল আজিজ চৌধুরী একজন শিক্ষাবিদ, মাতা আফিফা খাতুন। অধ্যাপক সাদেকা হালিম তার কন্যা।  

তিনি ঢাকা বিশ্ববিদ্যালয়ের রসায়ন বিভাগ থেকে প্রথম শ্রেণিতে প্রথম স্থান অর্জন করে বিএসসি ডিগ্রি অর্জন করেন এবং ১৯৫১ সালে প্রথম শ্রেণিতে প্রথম স্থান অর্জন করে এমএসসি ডিগ্রি অর্জন করেন। তিনি ১৯৫৬ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জন করেন।

## কর্মজীবন
তিনি ১৯৫২ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন। ১৯৫৬ সালে তিনি সহকারী অধ্যাপক পদে উন্নীত হন। ১৯৫৮ সালে তিনি রাজশাহী বিশ্ববিদ্যালয়ে রীডার হিসেবে যোগদান করেন এবং ১৯৬৩ সালে অধ্যাপক পদে উন্নীত হন। তিনি ১৯৬৭ সালে রাজশাহী বিশ্ববিদ্যালয়ে ফলিত রসায়ন বিভাগ প্রতিষ্ঠা করেন।  ১৯৭২ সালে তিনি রাজশাহী বিশ্ববিদ্যালয়ের বিজ্ঞান অনুষদের ডীন নির্বাচিত হন। তিনি ১৯৭৬ সালে ঢাকা বিশ্ববিদ্যালয়ে ফিরে এসে উপাচার্য হিসেবে নিযুক্ত হন এবং ১৯৮৩ সাল পর্যন্ত তিনি উপাচার্যের দায়িত্ব পালন করেন। এছাড়া তিনি বাংলাদেশ রসায়ন সমিতির সভাপতির দায়িত্ব পালন করেন।

## পুরস্কার ও সম্মাননা

## তথ্যসূত্র

## বহিঃসংযোগ
* Fazlul Halim Chowdhury’s death anniv today
* বাবার জন্য শ্রদ্ধাঞ্জলি

বিষয়শ্রেণী:১৯৩০-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:বাংলাদেশী বিজ্ঞানী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী রসায়নবিদ
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:কুমিল্লা জেলার ব্যক্তি
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:ভৌত রসায়নবিদ
বিষয়শ্রেণী:রাজশাহী বিশ্ববিদ্যালয়ের শিক্ষক
সেবা খাত

থাম্ব|সেলুনে চুলকাটা সেবা খাতের আওতাভুক্ত
**সেবা খাত** হলো  প্রচলিত অর্থনৈতিক ক্ষেত্রতত্ত্বের তৃতীয় পর্যায়ের খাত। সেবা খাত মূলত সেবা প্রদান করে থাকে, কিন্তু কোনো কিছু উৎপাদন করে না। খুচরা বিক্রয়, ব্যাংক, বিমা, হোটেল, রিয়েল স্টেট, শিক্ষা, স্বাস্থ্য, সামাজিক কর্মকাণ্ড, কম্পিউটার সেবা, বিনোদন, প্রচার মাধ্যম, যোগাযোগ, বিদ্যুৎ, গ্যাস, পানি সরবরাহ ইত্যাদি কাজ সেবাখাতের অন্তর্ভুক্ত।

সেবাখাত অর্থনীতির একটি গুরুত্বপূর্ণ অংশ। যেমন: বাংলাদেশের জিডিপিতে সেবা খাতের অবদান সবচেয়ে বেশি। অস্ট্রেলিয়াতে সব ধরনের ব্যবসায় সেবাখাতের অর্জন প্রায় ৮৫%। সব ধরনের কর্মজীবীদের মধ্যে প্রায় ৮৬% সেবাখাতে নিয়োজিত রয়েছে। ভারতের সেবাখাতের ব্যবসায় থেকে জিডিপির প্রায় ৫৫% অর্জিত হয়ে থাকে। এদেশের কম্পিউটার সফটওয়্যার ব্যবসায় প্রতিবছর ৩৫% হারে বৃদ্ধি পেয়ে চলছে। 

ব্যবসার অনেক ক্ষেত্রকে মেধাভিত্তক অর্থনীতি নামে অভিহিত করা হয়। তারা অন্যান্য ব্যবসায় দূরে সরিয়ে রেখে তাদের ক্রেতাদের চাহিদা মোতাবেক দ্রুত ও কম মূল্যে সেবা প্রদান করে থাকে।  

এক্ষেত্রে একটি ভালো উদাহরণ হচ্ছে ব্যাংক, যা বিংশ শতকের শেষ দিকে ব্যাপক পরিবর্তনের মধ্য দিয়ে অগ্রসর হয়েছে। তথ্য ও যোগাযোগ প্রযুক্তি ব্যবহারের মাধ্যমে ব্যাংকগুলো প্রচুর পরিমাণে কর্মী নিয়োগ কমিয়ে এনেছে এবং ব্যাংক সেবার ব্যয় সর্বনিন্ম স্তরে নিয়ে এসেছে। উদাহরণ হিসেবে স্বয়ংক্রিয় গণনা যন্ত্রের কথা বলা যায়, যার সাহায্যে বিভিন্ন স্থানে সপ্তাহের সাত দিনই ২৪ ঘণ্টা গ্রাহকদের সেবা প্রদান করা সম্ভব হচ্ছে। এর পূর্বে যখন ব্যাংকগুলো খোলা হতো, তখনই কেবলমাত্র সেবা পাওয়া যেতো। অনেক ব্যাংক ও বিল্ডিং সোসাইটি পরস্পর মিলিত হয়ে সর্ব্ নিম্ন খরচে ব্যাপকভাবে সেবা প্রদান করে অধিক মুনাফা করে যাচ্ছে। এ পদ্ধতির মূল চাবিকাঠি হচ্ছে তাদের ক্রেতাদের সম্পর্কিত তথ্য সংগ্রহ ও নতুন নতুন সেবা নিয়ে তাদের নিকট সবসময় হাজির থাকা।

## তথ্যসূত্র

বিষয়শ্রেণী:সেবা খাত
বিষয়শ্রেণী:অর্থনৈতিক খাত
সুমাইয়া কাজী

**সুমাইয়া কাজী** (পুরোনামঃ **সুমাইয়া আন্দালিব কাজী**; জন্মঃ ১৭ জুলাই ১৯৮২) হলেন জন্মসূত্রে বাংলাদেশী একজন মার্কিন নাগরিক এবং বিখ্যাত নারী উদ্যোক্তা। তার পৈতৃক নিবাস ফেনী শহরে। তিনি সংবাদসংস্থা *রয়টার্স* এবং *ক্লাউট* কর্তৃক প্রকাশিত *বিশ্বের সেরা প্রভাবশালী ৫০ উদ্যোক্তা*-র তালিকায় ১৬ নম্বরে অবস্থান করছেন।

## জন্ম ও পরিবারিক পরিচিতি
বাবা ডক্টর নিজাম উদ্দিন কাজী, মা মেরিনা কাজী তটিনি। দুই ভাই, দুই বোনের মধ্যে সুমাইয়া সবার বড়। তার পৈতৃক বাড়ি বাংলাদেশে ফেনীর জেলা শহরে হলেও জন্ম, বেড়ে ওঠা যুক্তরাষ্ট্রের লস এনঞ্জেলেস। এখন তিনি কর্মসূত্রে থাকছেন যুক্তরাষ্ট্রের ক্যালিফোর্নিয়ার সানফ্রান্সিসকো বে-এলাকায়।

## শিক্ষাজীবন
ইউনিভার্সিটি অব ক্যালিফোর্নিয়া, বার্কলে থেকে মার্কেটিং এবং স্ট্যাটেজিক প্লানিংয়ে উচ্চতর ডিগ্রি অর্জন করেন সুমাইয়া।

## কর্মজীবন
তিনি লেখা পড়া শেষ করে সান মাইক্রোসিস্টেম্স নামক একটি প্রতিষ্ঠানে সিনিয়র সোস্যাল মিডিয়া ম্যানেজার হিসেবে কাজে যোগ দেন।

## উদ্যোগ
২০০৫ সালে তিনি প্রতিষ্ঠা করেন ‘কালচারাল কানেক্ট ডট কম’ (টিসিসিসি) নামের প্রতিষ্ঠান। টিসিসিসি থেকে প্রকাশিত হচ্ছে পাঁচটি সাপ্তাহিক ই-ম্যাগজিন। ম্যাগাজিনগুলো হচ্ছে, দ্যা দেশি কানেক্ট, দ্যা মিডলইস্ট কানেক্ট,দ্যা এশিয়া কানেক্ট,দ্যা ল্যাটিন কানেক্ট,দ্যা আফ্রিকান কানেক্ট।

## পুরস্কার ও সম্মাননা
২০০৬ সালেও বিজনেস উইক ম্যাগাজিন কর্তৃক আমেরিকায় অনূর্ধ্ব ২৫ বছর বয়সী সেরা উদ্যোক্তার তালিকায় স্থান পান সুমাইয়া কাজী। ওই বছর সেই ম্যাগাজিনে প্রকাশিত বিশ্বের সেরা ৭৫ জন মহিলা উদ্যোক্তার একজন নির্বাচন হন সুমাইয়া। এছাড়াও তিনি যুক্তরাষ্ট্রের *বিজনেস উইক* ম্যাগাজিন ও কালার লাইট ম্যাগাজিন থেকে ‘সেরা তরুণ উদ্যোক্তা’ পুরস্কারসহ বেশ কয়েকটি পুরস্কার অর্জন করেছেন। পেয়েছেন সিএনএনের ‘ইয়ং পারসন হু রকস’ এবং কালার লাইট ম্যাগাজিনের সেরা তরুণ উদ্যোক্তা পুরস্কার।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ব্যবসায়িক উদ্যোক্তা
বিষয়শ্রেণী:১৯৮২-এ জন্ম
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:মার্কিন নারী প্রধান নির্বাহী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:২১শ শতাব্দীর মার্কিন নারী
বিষয়শ্রেণী:সান ফ্রান্সিসকোর ব্যবসায়ী
ক্লাস্টার কম্পিউটিং

**ক্লাস্টার কম্পিউটিং: নেটওয়ার্কের পত্রিকা, সফটওয়্যার সরঞ্জাম এবং অ্যাপ্লিকেশন** হল সমান্তরাল প্রক্রিয়াকরণ, কম্পিউটিং বিতরণ পদ্ধতি, এবং কম্পিউটার যোগাযোগ নেটওয়ার্কের জন্য একটি পত্রিকা।

## তথ্যসূত্র

## বহিঃসংযোগ
* কম্পিউটার ক্লাস্টারিং এর সব সংস্করণ

বিষয়শ্রেণী:কম্পিউটার বিজ্ঞান পত্রিকা
বিষয়শ্রেণী:ক্লাস্টার কম্পিউটিং
বিষয়শ্রেণী:১৯৯৮ সালে প্রকাশনা প্রতিষ্ঠিত
বিষয়শ্রেণী:ইংরেজি ভাষায় পত্রিকা
বিষয়শ্রেণী:স্প্রিনজার একাডেমিক পত্রিকা
বিষয়শ্রেণী:ত্রৈমাসিক পত্রিকা
বিষয়শ্রেণী:ইংরেজি ভাষার গবেষণা পত্রিকা
বিষয়শ্রেণী:ত্রৈমাসিক গবেষণা পত্রিকা
ইকবাল সোবহান চৌধুরী

**ইকবাল সোবহান চৌধুরী** (জন্ম: ১ এপ্রিল, ১৯৪৯) বাংলাদেশের একজন সাংবাদিক এবং বাংলাদেশ থেকে প্রকাশিত দ্য ডেইলি অবজারভারের সম্পাদক। তিনি বাংলাদেশের সাবেক প্রধানমন্ত্রী শেখ হাসিনার তথ্য উপদেষ্টা হিসেবে দায়িত্ব পালন করেছিলেন।  ইকবাল সোবহান ১৯৭১'র মে মাসে পাকিস্তান অবজারভারে শিক্ষানবিশ রিপোর্টার হিসেবে কাজ শুরু করেন ও সেপ্টেম্বরে স্থায়ী হন। ১৯৭৮ সালে যুদ্ধাপরাধী গোলাম আযমের নাগরিকত্বের দাবিতে বিবৃতি প্রদান করে সমালোচিত হন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। তিনি বর্তমানে ডিবিসি নিউজের সভাপতি। তিনি বাংলাদেশ ফেডারেল সাংবাদিক ইউনিয়নের (বিএফইউজে) সভাপতি ও বাংলাদেশ সংবাদ সংস্থার (বাসস) পরিচালনা বোর্ডের চেয়ারম্যান ছিলেন।

## জন্ম ও শিক্ষাজীবন
ফেনী জেলার ফেনী সদর উপজেলা ফতেহপুর গ্রামে ১ এপ্রিল ১৯৪৯ সালের ইকবাল সোবহান চৌধুরী জন্মগ্রহণ করেন। ঢাকা বিশ্ববিদ্যালয় রাষ্ট্রবিজ্ঞান বিষয়ে স্নাতক ও লোক প্রশাসনে স্নাতকোত্তর করেছেন তিনি।

## কর্মজীবন
১৯৭২ সালে বাংলাদেশ অবজারভারে রিপোর্টার হিসেবে কাজ শুরু করেন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। বর্তমানে বাংলাদেশ ফেডারেল সাংবাদিক ইউনিয়নের (বিএফইউজে) সভাপতি। গত জাতীয় সংসদ নির্বাচনে তিনি আওয়ামী লীগের মনোনয়ন নিয়ে ফেনী থেকে নির্বাচন করেন। প্রকাশনার ৬১ বছরের মাথায় দেশের প্রাচীন ইংরেজি দৈনিক বাংলাদেশ অবজারভার বন্ধ হয়ে যাবার পর দৈনিক আমাদের সময়ে উপদেষ্টা হিসেবে কর্মরত আছেন। তার সম্পাদনায় জাতীয় ইংরেজি দৈনিক পত্রিকা শিগগিরই বাজারে আসছে। নাম দ্য ডেইলি অবজারভার।

## রাজনৈতিক জীবন
ইকবাল ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ফেনী-২ আসন থেকে নির্বাচনে অংশ নিয়ে পরাজিত হয়েছিলেন।

## তথ্যসূত্র

বিষয়শ্রেণী:বাংলাদেশী সাংবাদিক
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফেনী জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
এ কে মাহবুবুল আলম

**এ কে মাহবুবুল আলম** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
এ কে মাহবুবুল আলমের জন্ম রাজশাহী জেলার বোয়ালিয়া উপজেলার হেতেম খানে । তার বাবার নাম মুলতান উদ্দিন আহমেদ এবং মায়ের নাম নূর মহল খাতুন। তিনি বিয়ে করেননি।

## কর্মজীবন
১৯৭১ সালে এ কে মাহবুবুল আলম শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে প্রশিক্ষণ নিয়ে যুদ্ধ করেন ৭ নম্বর সেক্টরের লালগোলা সাবসেক্টরে। স্বাধীনতার পর তিনি সরকারি চাকরি করেন। বাংলাদেশ সরকারের সচিব হিসেবে অবসর নেন।

## মুক্তিযুদ্ধে ভূমিকা
১৯৭১ সালের আগস্ট মাসে রাজশাহীর দক্ষিণাঞ্চল চাঁপাইনবাবগঞ্জের বেশির ভাগ বন্যাকবলিত। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর গেল, চাঁপাইনবাবগঞ্জে পাকিস্তানিরা জাঁকজমকপূর্ণভাবে তা উদ্যাপনের প্রস্তুতি নিচ্ছে। ওই এলাকা মুক্তিবাহিনীর ৭ নম্বর সেক্টরের লালগোলা সাবসেক্টরের আওতাধীন। সাবসেক্টর কমান্ডার মেজর গিয়াস উদ্দিন সিদ্ধান্ত নিলেন, ওই দিন চাঁপাইনবাবগঞ্জে বড় ধরনের একটি অপারেশনের। শুরু হলো প্রস্তুতি। এই অপারেশনের জন্য মনোনীত করা হলো এ কে মাহবুবুল আলমসহ ৮৬ জন মুক্তিযোদ্ধাকে। মুক্তিযোদ্ধাদের তিনটি দলে বিভক্ত করা হলো। প্রথম গ্রুপে ২০ জন। দ্বিতীয় গ্রুপে ৩৫ জন। তৃতীয় গ্রুপে ৩১ জন। দ্বিতীয় গ্রুপে অন্তর্ভুক্ত হলেন এ কে মাহবুবুল আলম। তাদের ওপর দায়িত্ব হরিপুর সেতুতে আক্রমণ করা। সেখানে প্রহরারত পাকিস্তানি সেনা ও তাদের সহযোগীদের হত্যা বা বন্দী করে সেতু উড়িয়ে দেওয়া, যাতে চাঁপাইনবাবগঞ্জ-রাজশাহীর একমাত্র সড়ক যোগাযোগ বিচ্ছিন্ন হয়ে যায়। এ কে মাহবুবুল আলমসহ ৮৬ জন মুক্তিযোদ্ধা কয়েকটি নৌকায় ভারত থেকে সকালে রওনা হলেন টার্গেটের উদ্দেশে। রাত নয়টায় দ্বিতীয় গ্রুপের মুক্তিযোদ্ধারা অতি সন্তর্পণে কোনো বাধাবিঘ্ন ছাড়াই শেষ পর্যন্ত পৌঁছাতে সক্ষম হলেন হরিপুর সেতুর কাছে। মুক্তিযোদ্ধারা কোনো শব্দ না করে এগিয়ে যেতে থাকলেন। ১০০ গজের মধ্যে যাওয়া মাত্র শত্রুর দিক থেকে আওয়াজ এল ‘হল্ট’ ‘হ্যান্ডস আপ’। এ কথা শেষ না হতেই গুলি শুরু হলো। মুক্তিযোদ্ধারাও পাল্টা আক্রমণ শুরু করলেন। শুরু হলো তুমুল লড়াই। কয়েক মিনিটের মধ্যেই সেতুর দখল চলে এল মুক্তিযোদ্ধাদের হাতে। সেদিন যুদ্ধে এ কে মাহবুবুল আলমসহ কয়েকজন যথেষ্ট বীরত্ব প্রদর্শন করেন। তাদের আক্রমণে নিহত হয় দুই পাকিস্তানি সেনা। দুজন নদীতে ঝাঁপ দিয়ে হারিয়ে যায়। আহত একজনসহ ১১ জন পাকিস্তানি সেনা ও সহযোগী জীবন্ত ধরা পড়ে। এরপর মুক্তিযোদ্ধারা এক্সপ্লোসিভ লাগাতে শুরু করলেন সেতুতে। রাত আনুমানিক ১২টা পাঁচ মিনিট। গগনবিদারী আওয়াজে যেন আকাশ ভেঙে পড়ল। নিমেষে ধ্বংস হয়ে গেল সেতু।

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মোঃ মোজাম্মেল হক

**মো. মোজাম্মেল হক** (১৬ অক্টোবর ১৯৪৬- ২৭ ডিসেম্বর ২০০০ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মো. মোজ্জাম্মেল হকের জন্ম চট্টগ্রাম জেলার মিরসরাই উপজেলার মায়ানী ইউনিয়নের মায়ানী গ্রামে। তার বাবার নাম মনির আহম্মদ সওদাগর এবং মায়ের নাম সখিনা খাতুন। তার স্ত্রীর নাম নাজমা আক্তার। তাদের তিন মেয়ে ও এক ছেলে।

## কর্মজীবন
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন মো. মোজ্জাম্মেল হোসেন। ১৯৭১ সালে এই রেজিমেন্টের অবস্থান ছিল জয়দেবপুরে। তখন তার পদবি ছিল হাবিলদার। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে। প্রতিরোধ যুদ্ধশেষে প্রথমে যুদ্ধ করেন ৩ নম্বর সেক্টরে। পরে এস ফোর্সের অধীনে। বেশ কয়েকটি যুদ্ধে তিনি অংশ নেন।

## মুক্তিযুদ্ধে ভূমিকা
ব্রাহ্মণবাড়িয়া জেলার অন্তর্গত হরষপুর, জেলা সদর থেকে উত্তরে, হবিগঞ্জ জেলার সীমান্তের কাছে রেলসেতু। আর ঘটনাটি ১৯৭১ সালের আগস্ট মাসের প্রথম সপ্তাহের শেষ ভাগে। মুক্তিযোদ্ধারা সফলভাবে এ রেলসেতু ধ্বংস করেছেন। কয়েক দিন পর একদিন খবর এল, পাকিস্তানি সেনারা সেই সেতু মেরামত শুরু করছে। ভারতে মুক্তিযোদ্ধা শিবিরে সিদ্ধান্ত হলো পাকিস্তানি সেনাদের ওই প্রচেষ্টা যেকোনো মূল্যে নস্যাৎ করতে হবে। তারপর শুরু হলো প্রস্তুতি। এই অপারেশনের জন্য দলে অন্তর্ভুক্ত হলেন মো. মোজাম্মেল হকসহ ৩৫-৩৬ জন। তাদের নেতৃত্বে হেলাল মোরশেদ । তারা রওনা হলেন ভারত থেকে। দীর্ঘপথ পাড়ি দিয়ে রাতে পৌঁছলেন সেতুর দুই-আড়াই মাইল দূরে। মুক্তিযোদ্ধাদের কাছে ভারী অস্ত্র বলতে একটি মেশিনগান ও একটি তিন ইঞ্চি মর্টার। বাকি সব এলএমজি, এসএমজি ও রাইফেল। সকাল হওয়ার পর জঙ্গলের ভেতর দিয়ে রওনা হলেন লক্ষ্যস্থলে। ঘণ্টা খানেকের মধ্যে. পৌঁছে গেলেন গন্তব্যস্থলে। জঙ্গল থেকেই মুক্তিযোদ্ধরা দেখতে পেলেন বিহারি- রেলকর্মীরা সেতু মেরামত করছে। বেশ কয়েকজন পাকিস্তানি সেনা ও রাজাকার সেখানে পাহারায় নিয়োজিত। তারা সবাই নিশ্চিন্ত মনে এবং কিছুটা শিথিল অবস্থায়। অধিনায়ক নির্দেশ দেওয়ামাত্র মো. মোজাম্মেল হক ও তার সহযোদ্ধাদের অস্ত্র একযোগে গর্জে উঠল। মেশিনগান ও অন্যান্য অস্ত্র থেকে তারা প্রচণ্ড গুলিবর্ষণ করলেন। মুক্তিযোদ্ধারা দিনের বেলায় সেখানে আক্রমণ করবেন পাকিস্তানি সেনা, রাজাকার ও রেলকর্মীরা কল্পনাও করেনি। হতভম্ব সেনা ও রাজাকারেরা কোনো কিছু বুঝে ওঠার আগেই বেশির ভাগ লুটিয়ে পড়ল। রেলকর্মীদেরও একই দশা হলো। রেলসেতু থেকে ভেসে আসতে থাকল আর্তচিৎকার। পাকিস্তানি সেনা ও রাজাকারেরা প্রতিরোধের কোনো সুযোগই পেল না। মুক্তিযোদ্ধাদের অপারেশন শেষ হলো এক তরফাভাবে, কোনো গুলিবিনিময় ছাড়াই। পাকিস্তানি সেনা ও রাজাকারেরা পাল্টা আক্রমণ করার সুযোগই পায়নি। আক্রমণে বেশির ভাগ পাকিস্তানি সেনা, রাজাকার ও রেলকর্মী নিহত এবং বাকিরা আহত হয়। এই অপারেশনে মো. মোজ্জাম্মেল হক যথেষ্ট দক্ষতা ও সাহসের পরিচয় দেন। অপারেশন শেষে মুক্তিযোদ্ধারা চলে যান নিরাপদ স্থানে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মীরসরাই উপজেলার ব্যক্তি
শরীর

thumb|250px|মানুষের শরীরের বিভিন্ন অঙ্গ-প্রত্যঙ্গের সম্মুখচিত্র

**শরীর** বলতে জীবিত প্রাণীকূল বিশেষত কোন ব্যক্তির শারীরিক কাঠামোকে বোঝায়। প্রায়শঃই এটি সক্ষমতা, বাহ্যিক আত্মপ্রকাশ, স্বাস্থ্য সংক্রান্ত এবং মৃত্যুর সাথে পারস্পরিক সম্পর্কযুক্ত। শরীর নিয়ে গবেষণাকর্ম শারীরবিদ্যা বা শারীরবৃত্ত নামে পরিচিত। প্রাণীদেহের একাংশ কিংবা সম্পূর্ণ অংশকেই শরীর হিসেবে চিহ্নিত করা হয়ে থাকে। এমন অনেক প্রাণী রয়েছে যেগুলো এককোষী থেকেই সম্পূর্ণ প্রাণীদেহের মর্যাদা উপভোগ করে। স্লাইম মোল্ড তেমনিই একটি এককোষী প্রাণী যা বৃষ্টিস্নাত বনাঞ্চলের স্যাঁতস্যাতে মেঝেতে বিশ্বের বিভিন্ন এলাকায় বাস করে। সে দৃষ্টিকোণে শরীর বলতে বহুকোষবিশিষ্ট প্রাণীর দেহকে বুঝায়।

মৃত ব্যক্তির শরীরকে শবদেহ বা *ক্যাড্যাভার* বলে। মেরুদণ্ডবিশিষ্ট প্রাণী এবং পোকামাকড়ের মৃতদেহকে কখনো কখনো *গলিত পচামাংসবিশিষ্ট শরীর* বা *কারকেসেস* নামে অভিহিত করা হয়। কর্তন বা জবাইকৃত প্রাণীর মৃত শরীরের উচ্ছিষ্ট অংশ ফেলে যা ব্যবহার করা হয় তা মাংস নামে পরিচিত।

## মানবদেহ
মানবদেহে মাথা, ঘাড়, বক্ষ, বাহু, পা ইত্যাদি অঙ্গ-প্রত্যঙ্গ রয়েছে। এছাড়াও উরুসন্ধির অভ্যন্তরে জননক্রিয়া সংঘটিত হয়, যার মাধ্যমে নারী এবং পুরুষের মধ্যে পার্থক্য নির্দেশিত হয়। এছাড়াও, অগণিত অভ্যন্তরীণ দেহযন্ত্র - শ্বাসতন্ত্র, সংবহনতন্ত্র, কেন্দ্রীয় স্নায়ুতন্ত্র পদ্ধতি রয়েছে। বলা হয়ে থাকে যে, মানব শরীর সবচেয়ে বেশি ও জটিল যন্ত্রের অধিকারী। মানুষের শরীর নিয়ে পড়াশোনা এবং কর্মকাণ্ড পরিচালনাকে যথাক্রমে *এনাটমী* বা শব-ব্যবচ্ছেদবিদ্যা এবং ফিজিওলজি বা শারীরবিদ্যা বলে।

শরীরবৃত্ত বলতে মূলতঃ মানুষের শারীরিক কাঠামোকে বুঝায়। মানব শরীরের বিভিন্ন অংশকে ঘিরে শিক্ষা-প্রতিষ্ঠানে বিশেষতঃ চিকিৎসাবিজ্ঞানের বিভিন্ন শাখা, অনুষদে গবেষণা, পর্যবেক্ষণ ও অনুসন্ধান কার্যক্রম পরিচালনা করা হয়।

জড়বাদী দার্শনিকগণ মনে করেন যে, মানুষের মনের প্রবৃত্তির কোন কিছুই শরীর থেকে ভিন্ন নয়। বরং, মানুষের মস্তিষ্ক থেকে উদ্ভূত শারীরবৃত্তিক কর্মকাণ্ডের মাধ্যমে মন গড়ে উঠে।

## ভিন্ন ব্যবহার
শরীর শব্দটি কখনোবা অন্য অর্থে ব্যবহার করা হয়। যেমনঃ জলের শরীর হিসেবে রয়েছে হ্রদ।

## তথ্যসূত্র

বিষয়শ্রেণী:জন্ম
বিষয়শ্রেণী:মৃত্যু
বিষয়শ্রেণী:নীতিশাস্ত্র সম্বন্ধীয়
বিষয়শ্রেণী:অঙ্গসংস্থান
আইএসও ৬৩৯ কোডের তালিকা

**[[আইএসও ৬৩৯]] কোডের তালিকা** হল:

* আইএসও ৬৩৯-১ কোডের তালিকা, সাথে সংশ্লিষ্ট আইএসও ৬৩৯-২ এবং আইএসও ৬৩৯-৩ কোড
* আইএসও ৬৩৯-২ কোডের তালিকা, সাথে সংশ্লিষ্ট আইএসও ৬৩৯-১ কোড
* আইএসও ৬৩৯-৩ কোডের তালিকা, সাথে সংশ্লিষ্ট আইএসও ৬৩৯-১ এবং আইএসও ৬৩৯-২ কোড
* আইএসও ৬৩৯-৩ ম্যাক্রোল্যাঙ্গুয়েজের তালিকা, সাথে সংশ্লিষ্ট আইএসও ৬৩৯-১ এবং আইএসও ৬৩৯-২ কোড
* আইএসও ৬৩৯-৫ কোডের তালিকা, সাথে সংশ্লিষ্ট আইএসও ৬৩৯-২ কোড

বিষয়শ্রেণী:তালিকার তালিকা
আলমারি

[থাম্ব|ডান|200px| [কাচ|কাচের প্রদর্শণ আলমারি ।]]

**আলমারি** () হচ্ছে বাক্স–আকৃতির একধরনের আসবাব যাতে বিভিন্ন জিনিসপত্র রাখার জন্য দরজা বা টানাদরজা (Drawer) যুক্ত থাকে । কিছু আলমারি একক আসবাব হিসেবে ব্যবহৃত হয় আবার কিছু আলমারি দেয়ালের মধ্যে বানানো হয় বা দেয়ালের সাথে জুড়ে দেয়া হয়। আলমারি সাধারণত: কাঠ, ধাতুর পাত প্রভৃতি দিয়ে তৈরি করা হয়, তবে বর্তমানে বিভিন্ন কৃত্রিম বস্তু দিয়েও তৈরি হচ্ছে।

আলমারির সামনে সচরাচর এক বা একাধিক দরজা থাকে যা কব্জার মাধ্যমে মূল কাঠামোর সাথে যুক্ত করা হয়, অনেক ক্ষেত্রে দারজার সাথে তালা সংযুক্ত থাকে। কিছু আলমারিতে দরজা এবং টানাদরজা দুইই থাকে আবার কিছুতে শুধু দরজা বা টানাদরজা থাকে । ছোট আকারের আলমারির ওপরের পৃষ্ঠ অনেক সময় কাজ করা থাকে যাতে প্রদর্শনের জন্য বা রান্নাঘরের কাজ করার জায়গা হিসেবে ব্যবহার করা যায়।

## তথ্যসূত্র

বিষয়শ্রেণী:আসবাবপত্র
বিষয়শ্রেণী:পোশাক ধারক
বিষয়শ্রেণী:ক্যাবিনেট (আসবাবপত্র)
আব্দুল মতিন চৌধুরী (পদার্থবিদ)

**আবদুল মতিন চৌধুরী** (১ মে ১৯২১ – ২৪ জুন ১৯৮১) একজন বাংলাদেশী শিক্ষাবিদ ও পদার্থবিদ ছিলেন। তিনি ঢাকা বিশ্ববিদ্যালয়ের ১৪ তম উপাচার্য হিসাবে দায়িত্ব পালন করেছিলেন।

## শিক্ষা
মতিন চৌধুরী ১৯৩৭ সালে নোয়াখালী জেলার অরুণচন্দ্র উচ্চ বিদ্যালয় থেকে প্রবেশিকা এবং ১৯৩৯ সালে ঢাকা ইন্টারমিডিয়েট কলেজ থেকে ইন্টারমিডিয়েট পাস করেন । তিনি ঢাকা বিশ্ববিদ্যালয় থেকে পদার্থবিজ্ঞানে স্নাতক ও স্নাতকোত্তর ডিগ্রি লাভ করেন। তিনি ১৯৪৯ সালে শিকাগো বিশ্ববিদ্যালয় থেকে বায়ুমণ্ডলীয় পদার্থবিজ্ঞানে পিএইচ.ডি. ডিগ্রি অর্জন করেন। তিনি দ্বিতীয়বার পিএইচডি শেষ করেছেন ১৯৬১ সালে। 

## কর্মজীবন
চৌধুরী পাকিস্তান আবহাওয়া বিভাগে আবহাওয়াবিদ হিসাবে কর্মজীবন শুরু করেছিলেন। এরপরে তিনি ১৯৫০ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রশিক্ষক হিসাবে যোগদান করেন। তিনি ১৯৫২ সালে অধ্যাপক এবং ১৯৬২-১৯৬৭ সালে বিভাগের প্রধান হন। তিনি ১৯৬৭-১৯৭০-এর সময় পাকিস্তান পারমাণবিক শক্তি কমিশনের সদস্য, প্রতিরক্ষা মন্ত্রকের চিফ সায়েন্টিস্ট এবং ১৯৭০-১৯৭১-এর সময় রাষ্ট্রপতির বৈজ্ঞানিক উপদেষ্টা হিসাবে দায়িত্ব পালন করেছিলেন।  চৌধুরী এশীয় অঞ্চলের জন্য পদার্থবিজ্ঞানে নোবেল পুরস্কারের জন্য বাছাই কমিটির সদস্য ছিলেন।  ১৯৭৩ সালে চৌধুরী ঢাকা বিশ্ববিদ্যালয়ের উপাচার্য নিযুক্ত হন যেখানে তিনি ১৯৭৫ সাল পর্যন্ত দায়িত্ব পালন করেন। 

## ব্যক্তিগত জীবন
চৌধুরীর বিয়ে হয়েছিল রাজিয়া মতিন চৌধুরীর সাথে (১৯২৫-২০১২)। 

## সম্মাননা
* সদস্য, নোবেল কমিটি
* প্রথম বোস অধ্যাপক, পদার্থবিজ্ঞান বিভাগ, ঢাকা বিশ্ববিদ্যালয়

## চিত্রশালা
থাম্ব|ঢাকা বিশ্ববিদ্যালয় কেন্দ্রীয় মসজিদের পাশে আব্দুল মতিন চৌধুরীর কবর
## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:বাংলাদেশী বিজ্ঞানী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:কাজী নজরুল ইসলামের সমাধিসৌধে সমাধিস্থ
বিষয়শ্রেণী:শিক্ষায় স্বাধীনতা পুরস্কার বিজয়ী
স্টেজ ওয়ান

**'স্টেজ ওয়ান**' () রেগে এবং ড্যান্সহল গায়ক সন পল-এর প্রথম অ্যালবাম, যা ২০০০ সালের মার্চ ২৮ তারিখে মুক্তি পায়।

## চার্টের অবস্থান

## তথ্যসূত্র

বিষয়শ্রেণী:সন পলের অ্যালবাম
বিষয়শ্রেণী:২০০০-এর অ্যালবাম
ডাট্টি রক

**ডাট্টি রক** () হচ্ছে জামাইকান ড্যান্সহল গায়ক সন পল-এর দ্বিতীয় অ্যালবাম। এটি নভেম্বর ১২, ২০০২ সালে মুক্তি পায়। 
এতে রয়েছে দুইটি ইউএস #১ গান, গেট বিজি এবং বিয়ন্সের সাথের **বেবি বয়**, যা কিনা টানা ৯ সাপ্তাহ প্রথম স্থান দখল করে ছিল। এছাড়া টপচার্টে ঝড় তোলা অনন্যা গানগুলো হল **গিমি দ্যা লাইট** (Gimme the Light), **গেট বিজি** (Get Busy), **আ'ম স্টিল ইন লাভ উইথ ইউ** (I'm Still in Love with You) এবং **লাইক গ্লু** (Like Glue)। অ্যালবামটির মুক্তির প্রথম সাপ্তাহে ৬৫,০০০ কপি বিক্রি হয় এবং আন্তর্জাতিকভাবে দৃষ্টান্ত স্থাপন করতে সক্ষম হন। সারা বিশ্বে অ্যালবামটি ৬০ লক্ষ কপির বেশি বিক্রি হয়, তার মধ্যে ইউএসএ-তে বিক্রি হয় ২০ লক্ষ কপিরও অধিক। 
একই বছর সন পল আন্তর্জাতিক বাজারের জন্য উপযুক্ত করে অ্যালবামটির সম্পাদিত সংস্করণ মুক্তি দেন, যা থেকে সকল ব্যাঙ্গ ট্র্যাক এবং "ইট'স অন" গানটি সরিয়ে ফেলে, সংযুক্ত করা হয় বিয়ন্স নোয়েলস-এর সাথে তার টপচার্ট শীর্ষস্তানধারী **বেবি বয়** গানটি।

অ্যালবামটির জন্য সন ২০০৪ সালে গ্র্যামি এ্যাওয়ার্ড লাভ করেন।

## চার্টের অবস্থান

## তথ্যসূত্র

বিষয়শ্রেণী:২০০২-এর অ্যালবাম
বিষয়শ্রেণী:সন পলের অ্যালবাম
ক্রাভ মাগা

**ক্রাভ মাগা** ( , আক্ষরিক অর্থে "সংস্পর্শমূলক লড়াই") অপ্রতিযোগিতামূলক, সারগ্রাহী, আত্মরক্ষামূলক পদ্ধতি যেটি ইসরায়েলে উন্নতি লাভ করেছে এবং এতে আঘাত, কুস্তি ও আঁকড়ে ধরার কৌশল রয়েছে। ক্রাভ মাগা তার বাস্তব দুনিয়ার পরিস্থিতির এবং সর্বাধিক কর্মক্ষমের জন্য পরিচিত সেইসাথে বর্বর প্রতি-আক্রমণের জন্যও। এটি রাজপথের লড়াই থেকে উদ্ভূত এবং ইমি লিছতেনফেলদের দ্বারা বিকাশপ্রাপ্ত হয়েছে, যিনি প্রশিক্ষণ করতেন মুষ্টিযুদ্ধ ও কুস্তি, ব্রাতিস্লাভার ফেছিস্ত গ্রুপ থেকে ইহুদি এলাকা প্রতিরোধ করতে ১৯৩০ সালে। ১৯৪০ সালে তার ইসরায়েলে অভিবাসনের পর যুদ্ধের কলা-কৌশল শিক্ষা দিতে শুরু করল IDF দের যারা পদ্ধতির উন্নতি করেছিল এবং পরিচিতি পায় ক্রাভ মাগা হিসেবে। এটা এখন পর্যন্ত পরিমার্জিত করা হয়েছে নাগরিক, পুলিশ এবং সামরিক কাজের জন্য।
 
ক্রাভ মাগার দর্শন হচ্ছে হুমকি, সমকালীন আত্মরক্ষামূলক এবং ক্ষতিসাধক ক্রিয়া এবং প্রচণ্ড আক্রমণ প্রতিহত করা। ইসরায়েলি প্রতিরক্ষা ফরসেস ক্রাভ মাগা ব্যবহার করে সেটি হোক নিয়মিত এবং বিশিষ্ট বাহিনী, এবং কতিপয় বিচিত্র কৌশল উন্নতি লাভ করেছে ও আইন প্রবর্তন এবং ইন্টেলিজেঞ্চ দল মোসাদ এবং শিন বেট গ্রহণ করেছে। বর্তমানে বিভিন্ন প্রতিষ্ঠান আন্তর্জাতিকভাবে নানাবিধ ক্রাভ মাগা শিক্ষাদান করে।

## গ্যালারি

চিত্র:Grand masters small talk.jpg|ক্রাভ মাগা - গ্র্যান্ড মাস্টার ইমি লিচটেনফেল্ড এবং ইয়ারন লিচটেনস্টাইন
চিত্র:Conan kick.jpg|ক্রাভ মাগা লাথি।
চিত্র:Krav Maga Marines.jpg|ডেভিড কাহন, মাঝখানে দাঁড়িয়ে, মার্কিন মেরিন কর্পসের সার্জেন্ট এনরিকে ডি. ওয়াটসন (ডান দিকে) এবং বার্নার্ডো লেইভা (বাম দিকে)-কে ক্রাভ মাগার যুদ্ধ কৌশল শিখাচ্ছেন। তারা হেডকোয়ার্টার্স এবং হেডকোয়ার্টার্স স্কোয়াড্রনের সদস্য। এই প্রশিক্ষণ সেশনটি ২৮ অক্টোবর, ২০০৯ সালে জাপানের মার্কিন মেরিন কর্পস এয়ার স্টেশন ইওয়াকুনিতে অনুষ্ঠিত হয়


## তথ্যসূত্র

## বহিঃসংযোগ

Israeli Krav Maga Association (IKMA) founded in 1978 by Krav Maga founder Imi Lichtenfeld.
Israeli Krav Maga Free Web Guide
The Complete Internet Guide for Israeli Krav Maga.


বিষয়শ্রেণী:সমরকলা
বিষয়শ্রেণী:হিব্রু শব্দ ও শব্দসমষ্টি
বিষয়শ্রেণী:ইসরায়েলি সমরকলা
বিষয়শ্রেণী:ইসরায়েল নিরাপত্তা বাহিনী
বিষয়শ্রেণী:আত্মরক্ষা
বিষয়শ্রেণী:ইসরায়েলের বিশেষ বাহিনী
বিষয়শ্রেণী:সংকর সমরকলা
দ্য ট্রিনিটি

**দ্য ট্রিনিটি** () ড্যান্সহল টুইস্টার সন পল-এর তৃতীয় অ্যালবাম। এটি আটলান্টিক রেকর্ডসের মাধ্যমে ২০০৫ সালের ২৭ সেপ্টেম্বর ইউএসএতে মুক্তি পায়।

অ্যালবামের সম্পূর্ণ কাজ হয় জামাইকাতে। যেখানে সন পল তার সহযোগি হিসেবে বেছে নেন স্টিভেন মারসদেন, ডন করলেওন, স্নুকন ফুলার, কপারশট সাউন্ড এবং আরও অনেককে। অ্যালবামটি মুক্তির প্রথম সাপ্তাহেই ১,০৭,০০০ কপি বিক্রি হয়, যা কিনা **সাউন্ড স্ক্যান**-এর ইতিহাসে কোন রেগে গায়কের মুক্তির প্রথম সাপ্তাহে সবচেয়ে বেশি বিক্রিত হওয়া অ্যালবাম। সারা বিশ্বে অ্যালবামটি ৬০ লক্ষ কপির বেশি বিক্রি হয়।

## চার্টস
;অ্যালবাম

## তথ্যসূত্র

বিষয়শ্রেণী:২০০৫-এর অ্যালবাম
বিষয়শ্রেণী:সঙ্গীত অ্যালবাম
বিষয়শ্রেণী:সন পলের অ্যালবাম
ইম্পেরিয়াল ব্লেইজ

**ইম্পেরিয়াল ব্লেইজ** () ড্যান্সহল রেগে শিল্পী সন পল-এর চতুর্থ অ্যালবাম। অ্যালবামটি ২০০৯ সালের ১৮ অগাস্ট মুক্তি দেয়া হয়। বস্তুত ২০০৭ সালে মুক্তি দেয়ার কথা থাকলেও পরবর্তীকালে মুক্তির তারিখ পিছিয়ে নেয়া হয়। তিনি এই অ্যালবাম-এ রেগে এবং ড্যান্সহল ছাড়াও রিদম এ্যান্ড ব্লুজ ঘরনার স্টাইল যোগ করেন।
ইম্পেরিয়াল ব্লেইজ ২০১০ সালে সেরা রেগে অ্যালবাম হিসেবে গ্র্যামি এ্যাওয়ার্ড-এর জন্য মনোনয়ন পায়।

## চার্টস

## তথ্যসূত্র

## বহিঃসংযোগ
* AllSeanPaul.com — Sean Paul official website
* Sean Paul on MySpace
* Sean Paul interview by Pete Lewis, 'Blues & Soul' August 2009 

বিষয়শ্রেণী:সঙ্গীত
বিষয়শ্রেণী:সঙ্গীত অ্যালবাম
বিষয়শ্রেণী:২০০৯-এর অ্যালবাম
টমোহক টেকনিক

**টমোহক টেকনিক** () জামাইকান ড্যান্সহল রেগে সঙ্গীত তারকা সন পল-এর পঞ্চম স্টুডিও অ্যালবাম। অ্যালবামটি ২০১২ সালের জানুয়ারির ২৪ তারিখ অফিসিয়ালি মুক্তি দেয়া হয়।

অ্যালবামটিতে সর্বমোট ১২টি ট্র্যাক রয়েছে। এই প্রোজেক্টের জন্য সন ইউরোপিয়ান প্রডিউসার স্টারগেট, শেলব্ল্যাক, বেনি ব্লাঙ্কো, ডিজে আমো এবং আরও অনেকের সাথে কাজ করেছেন। এটি তার একমাত্র অ্যালবাম যার প্রায় সম্পূর্ণ অংশ নিজ দেশ জ্যামাইকার বাইরে রেকর্ড করা হয়েছে। এই অ্যালবামে সন পল প্রডিউসার হিসেবে আত্মপ্রকাশ করেন। অ্যালবামের *রোল উইড দ্যা ডন* গানটি তার নিজের তৈরি।
সন পল নিজের গানের ধরনে বিশাল পরিবর্তন আনেন এই অ্যালবামে। অ্যালবামটি ইতোমধ্যে ইউরোপ এবং এশিয়ায় ব্যাপক সাফল্য অর্জন করেছে। জাপান, ফ্রান্স এবং ইউকে সহ বিশ্বের বিভিন্ন দেশের টপচার্টের শীর্ষ স্থান দখল করে রেখেছে অ্যালবামের কয়েকটি গান।

## চার্টস

## তথ্যসূত্র

বিষয়শ্রেণী:সঙ্গীত
বিষয়শ্রেণী:সঙ্গীত অ্যালবাম
বিষয়শ্রেণী:২০১২-এর অ্যালবাম
বিষয়শ্রেণী:সন পলের অ্যালবাম
বিষয়শ্রেণী:বেনি ব্লাঙ্কো দ্বারা প্রযোজিত অ্যালবাম
বিষয়শ্রেণী:ইস্টারগেট দ্বারা প্রযোজিত অ্যালবাম
চামচঠুঁটো বাটান

**চামচঠুঁটো বাটান** (বৈজ্ঞানিক নাম:*Eurynorhynchus pygmeus*), এক জাতের ছোটো পাখি। সৈকতের কাদা-পানি হতে পোকা ধরার জন্য চড়ই আকারের এ পাখিটির চঞ্চু চামচের মত। গ্রীষ্মে উত্তরপূর্ব রাশিয়া বিশেষত সাইবেরিয়াতে এরা বাসা বাঁধে। পরে উপকূল ধরে উড়ে এসে শীতে দক্ষিণ-পূর্ব এশিয়ায় বিশেষত মিয়ানমার ও বাংলাদেশ বাসা বাঁধে। থাকে উপকূলীয় এলাকার কাদাচরে বা সৈকতের কাছাকাছি নরম মাটিতে। তাই এটি সৈকতপাখি হিসেবেও পরিচিত। এই পাখিটি মহাবিপন্ন বলে বিবেচিত। 
 
## আকার
thumb|left|100px|ঠোঁটের চিত্র।
এ পাখির দৈর্ঘ্য ১৭ সেন্টিমিটার, ডানা ১০ সেন্টিমিটার, ঠোঁট ২.২ সেন্টিমিটার, ঠোঁটের চামচের মতো অংশ ১.১ সেন্টিমিটার, পা ২.১ সেন্টিমিটার ও লেজ ৩.৮ সেন্টিমিটার। এর উপরের অংশের রঙ অনেকটা ফিকে ধূসর ও নিচের অংশটা সাদা।

## খাদ্য
ভেজা বালি-কাদার ওপরের স্তর থেকে এরা খাদ্য সংগ্রহ করে। এদের খাদ্যের তালিকায় আছে_ নানা জাতের অমেরুদণ্ডী প্রাণী।

## স্বভাব
শেওলা বা খাটো উইলো গাছে ঢাকা প্রান্তরের মাটিতে ঘাস, পাতা, শেওলার বাসা বানিয়ে এগুলো ডিম পাড়ে। একসঙ্গে চারটি পর্যন্ত ডিম দেয়। ২০ দিনের মাথায় ডিম থেকে ছানা বের হয় এবং চার সপ্তাহের মাথায় ছানা বাসা ছেড়ে উড়তে শেখে।

## তথ্যসূত্র

## বহিঃসংযোগ

* Photo of bird in summer plumage at BirdLife
* BBC - Bid to save sandpiper at risk of extinction

বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:রাশিয়ার পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
এনামুল হোসেন রাজিব

**এনামুল হোসেন রাজিব** (জন্মঃ ১৯৮১) বাংলাদেশের অন্যতম দাবাড়ু। তিনি ১৯৯৭ এবং ২০০৬ সালে বাংলাদেশের দাবা চ্যাম্পিয়নশীপ জয় করেন।

## গ্র্যান্ড মাস্টার নর্ম অর্জন
২০০২ সালে আন্তর্জাতিক মাস্টারের খেতাব পেয়ে রাজিব তার প্রথম গ্র্যান্ড মাস্টারের প্রথম নর্ম অর্জন করেন ২০০২ সালে স্লোভেনিয়ায় অনুষ্ঠিত দাবা অলিম্পিয়াডে। এরপর আবুধাবীতে অনুষ্ঠিত গ্র্যান্ড মাস্টার প্রতিযোগিতায় ২য় নর্ম অর্জন করেন। রাশিয়ায় অনু্ষ্ঠিত ২০০৭-এর দাবা বিশ্বকাপের ২য় রাউন্ডে তিনি এ নর্ম অর্জন করেন বিশ্বের ১৯তম খেলোয়াড় ইউক্রেনের দাবাড়ু পাভেল এলজানভের বিপক্ষে জয়ী হয়ে।

৪ মে, ২০০৮ সালে এনামুল হোসেন রাজিব তার ৩য় ও চূড়ান্ত জিএম নর্ম লাভ করেন। এরফলে তিনি নিয়াজ মোর্শেদ, জিয়াউর রহমান, রিফাত বিন সাত্তার এবং আবদুল্লাহ আল রাকিবের পর বাংলাদেশের ৫ম গ্র্যান্ড মাস্টার খেতাবধারী হবার সৌভাগ্য অর্জন করেন। তিনি এনামুল নামে ইন্টারনেট চেজ ক্লাবে দাবা খেলে থাকেন।

## আরো দেখুন
* বিশ্বনাথন আনন্দ
* গ্যারী কাসপারভ
* দাবা
* ডীপ ব্লু
* ক্রিকেট
* ফুটবল

## তথ্যসূত্র

## বহিঃসংযোগ
* 
* OlimpBase

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দাবার গ্র্যান্ডমাস্টার
বিষয়শ্রেণী:২০০৬ এশিয়ান গেমসের দাবাড়ু
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী দাবাড়ু
সিলেট ক্যাডেট কলেজ

**সিলেট ক্যাডেট কলেজ** বাংলাদেশে সেনাবাহিনী পরিচালিত একটি শিক্ষা প্রতিষ্ঠান। এটি সিলেট শহরের বিমানবন্দর সড়কে অবস্থিত।

## ইতিহাস
বাংলাদেশ (পূর্ব পাকিস্তান হিসাবে) যখন পাকিস্তানের অংশ ছিল, পাকিস্তান সেনাবাহিনী ১৮৬৮ সালে ব্রিটিশ পাবলিক স্কুল আইন আকারে পশ্চিম পাকিস্তানে (বর্তমান পাকিস্তান) এবং পূর্ব পাকিস্তানে (বর্তমানে বাংলাদেশ) কয়েকটি ক্যাডেট কলেজ প্রতিষ্ঠা করেছিল। মুক্তিযুদ্ধের পর বাংলাদেশ সেনাবাহিনী আরও আটটি ক্যাডেট কলেজ প্রতিষ্ঠা করেছে (এর মধ্যে ময়মনসিংহ বালিকা ক্যাডেট কলেজ ১৯৮৩, জয়পুরহাট বালিকা ক্যাডেট কলেজ ২০০৬, ফেনী গার্লস ক্যাডেট কলেজ ২০০০ কলেজ প্রতিষ্ঠা করা হয়েছিল)।  সিলেট ক্যাডেট কলেজটি ১৯৭১সালে বাংলাদেশের মুক্তিযুদ্ধের পরে প্রতিষ্ঠিত প্রথম ক্যাডেট কলেজ। এটি ১৯৯৯সালে পাকিস্তানে একটি মডেল স্কুল হিসাবে প্রতিষ্ঠিত হয়েছিল। ১৯৭৮ সালে এটি পরিবর্তন করে একটি মডেল কলেজে রূপান্তরিত হয়।  বাংলাদেশ সেনাবাহিনী এই মডেল কলেজটি পরিবর্তন করে ১৯০৮ সালে এটিকে একটি ক্যাডেট কলেজে রূপান্তরিত করে। ১৯৭৯ সালে এই নতুন সংশোধিত ক্যাডেট কলেজে শিক্ষার্থীদের মডেল কলেজ থেকে বাছাই করার জন্য একটি ভর্তি পরীক্ষা অনুষ্ঠিত হয়।  এই নতুন ক্যাডেট কলেজের প্রথম, দ্বিতীয় এবং তৃতীয় ব্যাচটি ছিল মডেল কলেজের, এবং একই বছর চতুর্থ ব্যাচকে নতুন ক্যাডেট হিসাবে নেওয়া হয়েছিল।  প্রথম ব্যাচ ১৯৮২ সালে কলেজটি পাস করেছিল এবং প্রথম ইনটেক, অর্থাৎ চতুর্থ ব্যাচ, ১৯৮৫ সালে পাস করেছিল। এবং সেই সময় থেকে, প্রতি বছর নতুন স্নাতক শ্রেণিতে স্নাতকোত্তর ভর্তির জন্য একটি ভর্তি পরীক্ষা শুরু হয়েছিল।

## হাউসসমূহ

## উল্লেখযোগ্য শিক্ষার্থী
সিলেট ক্যাডেট কলেজের উল্লেখযোগ্য শিক্ষার্থীগণ -

*আশিক চৌধুরী
*খন্দকার আব্দুল মুক্তাদির
*মোহাম্মদ নাজমুল হাসান

## আরও দেখুন
* বাংলাদেশ সেনাবাহিনী
* ক্যাডেট কলেজ
* বাংলাদেশের ক্যাডেট কলেজের তালিকা

## বহিঃসংযোগ
* 
* ওল্ড ক্যাডেটস অ্যাসোসিয়েশন অব সিলেট

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:সিলেট জেলার মহাবিদ্যালয়
বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৮-এ বাংলাদেশে প্রতিষ্ঠিত
ইয়ান স্মিথ (দ্ব্যর্থতা নিরসন)

* ইয়ান স্মিথ (রাজনীতিবিদ) - রোডেশিয়ার সাবেক প্রধানমন্ত্রী।
* ইয়ান স্মিথ (ক্রিকেটার) - নিউজিল্যান্ডের সাবেক ক্রিকেটার ও ধারাভাষ্যকার।
* ইয়ান স্মিথ (ক্রিকেটার, জন্ম ১৯২৫) - দক্ষিণ আফ্রিকান ক্রিকেটার।
আন্তর্জাতিক জাতিসংঘ শান্তিরক্ষী দিবস

**আন্তর্জাতিক জাতিসংঘ শান্তিরক্ষী দিবস** সাংবাৎসরিকভিত্তিতে ২৯ মে তারিখে উদযাপিত হয়। এদিনে জাতিসংঘ শান্তিরক্ষী বাহিনীর কার্যক্রমে অংশগ্রহণকারী সকল পুরুষ-নারীকে শান্তি রক্ষার লক্ষ্যে সর্বোৎকৃষ্ট পেশাদারী মনোভাব বজায়, কর্তব্যপরায়ণতা, নিষ্ঠার সাথে দায়িত্ব পালন করতে গিয়ে তাঁদের আত্মত্যাগের ঘটনাকে গভীর কৃতজ্ঞতা ও যথোচিত সম্মানপূর্বক স্মরণ করা হয়। ২০০৩ সাল থেকে এ দিনটি পালন করা হয়।

২০০৯ সালে জাতিসংঘ শান্তিরক্ষায় নারীদের অবদান ও ভূমিকার উপর সবিশেষ গুরুত্ব আরোপ করে। শান্তিরক্ষায় নারীর ভূমিকা ও লিঙ্গ-বৈষম্য দূরীকরণের লক্ষ্যেই এ পদক্ষেপ গ্রহণ।

## ইতিহাস
ইউক্রেনের শান্তিরক্ষী সংস্থা এবং ইউক্রেন সরকারের যৌথ প্রস্তাবনায় ১১ ডিসেম্বর, ২০০২ সালে জাতিসংঘ সাধারণ পরিষদের গৃহীত ৫৭/১২৯ প্রস্তাব অনুযায়ী এ দিবসের রূপরেখা প্রণয়ন করা হয়। ২০০৩ সালে আন্তর্জাতিক জাতিসংঘ শান্তিরক্ষী দিবস প্রথম উদ্‌যাপন করা হয়। ১৯৪৮ সালে সংঘটিত আরব-ইসরাইলী যুদ্ধকালীন যুদ্ধবিরতী পর্যবেক্ষণে গঠিত জাতিসংঘ ট্রুস সুপারভিশন অর্গ্যানাইজেশন (আন্টসো) দিনকে উপজীব্য করে ২৯ মে তারিখটি স্থির করা হয়েছে। উল্লেখ্য, জাতিসংঘ ট্রুস সুপারভিশন অর্গ্যানাইজেশন (আন্টসো)-ই হচ্ছে প্রথম জাতিসংঘ শান্তিরক্ষী বাহিনী।

## কর্মসূচী পালন
দিবসকে কেন্দ্র করে নিউইউর্ক সিটিতে অবস্থিত জাতিসংঘ সদর দফতরে ড্যাগ হ্যামারশোল্ড পদক বিতরণ করা হয়। জাতিসংঘ সাধারণ পরিষদের সভাপতি ও জাতিসংঘের মহাসচিব সংবাদ সম্মেলনে জাতিসংঘ শান্তিরক্ষী বাহিনীকে অভিনন্দন বার্তা প্রদান এবং তাঁদের কাজের প্রয়োজনীয়তা ও উপযোগিতার কথা তুলে ধরে থাকেন।

এছাড়াও, বিশ্বের সর্বত্র আন্তর্জাতিক জাতিসংঘ শান্তিরক্ষী দিবস পালন করা হয়। প্রায়শঃই দেশগুলোয় তাদের নিজস্ব শান্তিরক্ষীদের বহিঃর্বিশ্বে শান্তিরক্ষায় ভূমিকাকে স্মরণ করে সম্মানিত করা হয়। ঐ দেশগুলোতে জাতিসংঘের আবাসিক সমন্বয়কারী দিবস উদ্‌যাপন, সভা-সমাবেশ, প্রদর্শনী ইত্যাদি বিষয়াদি স্থানীয় এবং জাতীয় পর্যায়ের বিভিন্ন দলের সাথে আয়োজন করে থাকেন।

## বাংলাদেশ শান্তিরক্ষী বাহিনী
জাতিসংঘ শান্তিরক্ষা মিশনে সৈন্য প্রেরণকারী দেশ হিসেবে বাংলাদেশেও এদিনটি যথাযোগ্য মর্যাদায় পালন করা হয়। শান্তিপ্রিয় দেশ হিসেবে বাংলাদেশ শান্তিরক্ষী বাহিনী ১৯৮৮ সাল থেকে জাতিসংঘের অধীনে বিশ্বশান্তি প্রতিষ্ঠায় একযোগে কাজ করে যাচ্ছে। ২০১২ সালের মে মাস পর্যন্ত পৃথিবীর বিভিন্ন অঞ্চলে ১০টি শান্তিরক্ষা কার্যক্রমে বাংলাদেশের সশস্ত্রবাহিনীর ৯,১৮৭ জন এবং পুলিশ বাহিনীর ২,০৯৩ জন সদস্য নিয়োজিত আছেন। কর্মরত অবস্থায় অথবা নিরীহ মানুষকে রক্ষার্থে এ পর্যন্ত ১০৫ জন বাংলাদেশী শান্তিরক্ষী আত্মোৎসর্গ করেছেন। এছাড়াও, পেশাদারী দায়িত্ব পালনকালীন সময়ে আহত হয়েছেন ১১৬ জন শান্তিরক্ষী।

## তথ্যসূত্র

## বহিঃসংযোগ
* জাতিসংঘের ওয়েবসাইটে আন্তর্জাতিক জাতিসংঘ শান্তিরক্ষী দিবস পাতা
* UN peacekeeping website
* Canadian Association of Veterans in United Nations Peacekeeping
* Official UNDOF Website 
* UNDOF HQ - Camp Faouar
* Official Austrian Army Website - UNDOF (German)
* Austrian Army - UNDOF (Wikipedia-German)
* UNIKOM

বিষয়শ্রেণী:স্মৃতিচারণ দিবস
বিষয়শ্রেণী:২০০৩-এ প্রবর্তিত
বিষয়শ্রেণী:জাতিসংঘের দিবস
বিষয়শ্রেণী:আন্তর্জাতিক উদ্‌যাপন
বিষয়শ্রেণী:জাতিসংঘ শান্তিরক্ষী বাহিনী
বিষয়শ্রেণী:মে উদ্‌যাপন
বিষয়শ্রেণী:স্মরণ দিবস
টনি লুইস

**এন্থনী জন লুইস**, এমবিই (; জন্ম: ২৫ ফেব্রুয়ারি, ১৯৪২ - মৃত্যু: ১৫ মার্চ, ২০২০) ইংরেজ গণিতবিদ ছিলেন। তবে তিনি বিশ্বে **টনি লুইস** নামেই সবিশেষ পরিচিত। বিখ্যাত হয়ে আছেন আরেক ইংরেজ ফ্রাঙ্ক ডাকওয়ার্থকে নিয়ে যৌথভাবে প্রণীত ডাকওয়ার্থ-লুইস পদ্ধতি প্রবর্তন করে। এরফলে বৃষ্টি, আলোকস্বল্পতা কিংবা অন্য কোন কারণে ক্রিকেট খেলায় বিঘ্ন পরিবেশে সময়ের সাথে তাল মিলিয়ে নতুন করে লক্ষ্যমাত্রা নির্ধারণের পদ্ধতিকে আরো উন্নততর করার মাধ্যমে ফলাফল নির্ধারণ করা সম্ভব হয়েছে।

## কর্মজীবন
ইংল্যান্ডের ল্যাঙ্কাশায়ারের বোল্টনে জন্মগ্রহণ করেন টনি লুইস।

১৯৬০-এর দশকে শেফিল্ড বিশ্ববিদ্যালয় থেকে গণিত এবং পরিসংখ্যানে স্নাতক ডিগ্রী অর্জন করেন তিনি। জানুয়ারি, ২০০৮ সালে অক্সফোর্ড ব্রুকস বিশ্ববিদ্যালয় থেকে *কোয়ান্টিটেটিভ রিসার্চ মেথডের* প্রভাষক হিসেবে অবসর গ্রহণ করেন। এরপূর্বে তিনি *ইউনিভার্সিটি অব দি ওয়েস্ট অব ইংল্যান্ডের* (ইউডব্লিউই) প্রভাষক ছিলেন। সেখানেই তিনি স্নাতক-পূর্ব শ্রেণীর চূড়ান্ত-বর্ষীয় প্রকল্পে *ডাকওয়ার্থ-লুইস পদ্ধতির* উদ্ভব ঘটান।

এছাড়াও তিনি *ওয়েস্টার্ন অপারেশনাল রিসার্চ ডিসকাশন সোসাইটি*'র সাবেক সভাপতি ছিলেন। ২০০৯ সালে ২য় *আইএমএ ইন্টারন্যাশনাল কনফারেন্সে* খেলাধূলায় গণিতের প্রয়োগের উপর প্রধান বক্তা ছিলেন লুইস। এছাড়াও, টনি লুইস ইংল্যান্ড ও অস্ট্রেলিয়ায় বিভিন্ন পর্যায়ের পরামর্শকের দায়িত্বে নিয়োজিত ছিলেন।

## ডাকওয়ার্থ-লুইস পদ্ধতি

১৯৮০-এর দশকে ফ্রাঙ্ক ডাকওয়ার্থ হিসাব-নিকাশের জটিল নিয়ম বিষয়ে প্রস্তাবনা করেছিলেন। ১৯৯২ সালের ক্রিকেট বিশ্বকাপ প্রতিযোগিতা শেষে ধারাভাষ্যকার ক্রিস্টোফার মার্টিন-জেনকিন্স অধিকতর ভালোমানের হিসাব-নিকাশ পদ্ধতির বিষয়ে আলোকপাত করেন। টনি লুইস ১৯৯২ সালে ‘ফেয়ার প্লে ইন ফাউল ওয়েদার’ শীর্ষক নিবন্ধটি পড়েন ও তারা একত্রে ডাকওয়ার্থ-লুইস পদ্ধতির উদ্ভাবন ঘটান। পরবর্তীতে, ২০১৪ সালে অস্ট্রেলীয় কুইন্সল্যান্ড টেকনোলজি বিশ্ববিদ্যালয়ের অধ্যাপক স্টিভেন স্টার্ন এ পদ্ধতিকে আরও সংস্কার করেন। ফলশ্রুতিতে, এর নবনামকরণ ডাকওয়ার্থ-লুইস-স্টার্ন পদ্ধতি রাখা হয়।

ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যান্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়। ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল (আইসিসি) এ পদ্ধতিটিকে আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।

## সম্মাননা
টনি লুইস ২০১০ সালে রাণীর জন্মদিনের সম্মানে মেম্বার অব দি অর্ডার অব দ্য ব্রিটিশ এম্পায়ার (এমবিই) পদবীধারী হন।

১৫ মার্চ, ২০২০ তারিখে ৭৮ বছর বয়সে টনি লুইসের দেহাবসান ঘটে।

## তথ্যসূত্র

## আরও পড়ুন
* ক্রিকেট
* বিশ্বকাপ ক্রিকেট
* একদিনের আন্তর্জাতিক ক্রিকেট
* দক্ষিণ আফ্রিকা জাতীয় ক্রিকেট দল
* বাংলাদেশ জাতীয় ক্রিকেট দল

## বহিঃসংযোগ
* Profile at Oxford Brookes University

বিষয়শ্রেণী:১৯৪২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংরেজ গণিতবিদ
বিষয়শ্রেণী:ইংরেজ পরিসংখ্যানবিদ
বিষয়শ্রেণী:ক্রিকেটের নিয়ম-কানুন প্রবর্তনকারী
বিষয়শ্রেণী:বোল্টনের ব্যক্তি
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সীমিত ওভারের ক্রিকেট
জন্ম

thumb|250px|জন্মের পরক্ষণেই মা ও নবজাতকের একীকরণ আবশ্যক
**জন্ম**, **জনম** বা **প্রসব** হচ্ছে কার্য-সম্পাদনকারী, প্রাকৃতিক ও আচরণগত প্রক্রিয়া যা মাতৃগর্ভ থেকে সন্তান প্রসব করতে সাহায্য করে বা ভূমিষ্ঠ হয়। গবাদি পশু এবং কিছু অন্যান্য প্রাণীদের ক্ষেত্রে বাছুর ও মাংসাশী স্তন্যপায়ী প্রাণীদের ক্ষেত্রে শাবক প্রসব করাকে বুঝায়। প্রাকৃতিকগতভাবে মা বা স্ত্রীলিঙ্গজাতীয় প্রাণীই সন্তান প্রসবের অধিকারী হয়। মানব শিশু ভূমিষ্ঠ হয় যখন মায়ের গর্ভে রক্ষিত ভ্রুণ জরায়ুর মাধ্যমে বিশ্বে নির্গত হয়। *ওভিপারিটি* বা ডিম প্রসব, *ভিভিপারি* বা ডিমের বদলে শাবক প্রসব এবং *ওভোভিভিপারি* - ইত্যাদি ধরনের জন্ম হয়ে থাকে।

## আইনগত দিক
বিশ্বের অনেক দেশেই শিশুর জন্মের পর নির্দিষ্ট সময়ের মধ্যে প্রয়োজনীয় আনুষ্ঠানিকতা শেষে জন্মসনদ বা *বার্থ সার্টিফিকেট* উপযুক্ত কর্তৃপক্ষের কাছ থেকে গ্রহণ করতে হয়। এতে শিশুর বিস্তারিত বিবরণ লিপিবদ্ধ থাকে ও বৈধ দলিল হিসেবে স্বীকৃত হয় যা সংশ্লিষ্ট দেশের নাগরিকত্ব অর্জনে সহায়ক ভূমিকা পালন করে।
শিশু ভূমিষ্ঠ হবার পর নির্দিষ্ট তারিখ থেকে প্রতিবছর ঐ দিনে পালনীয় অনুষ্ঠান জন্মদিনরূপে উদ্‌যাপন করা হয়। জন্ম তারিখ অথবা জ্যোতিষশাস্ত্রের হিসাব-নিকাশের মাধ্যমে পালনীয় এটি শিশু বা ব্যক্তির বার্ষিকভিত্তিক অনুষ্ঠান।
একক পরিবারে বাবা, মা, ভাই অথবা বোন রয়েছে - যারা শিশুর জন্মকালীন সময়ে সংশ্লিষ্ট থাকেন।
কিছু দেশে বৈধভাবে বিবাহ-পর্ব সম্পন্ন না হয়ে বাবা-মায়ের মিলনে শিশু ভূমিষ্ঠ হলে ওই শিশু জারজ সন্তান বা *অবৈধ শিশু* নামে পরিচিতি পায় বা বিবেচনা করা হয়।

## আধ্যাত্মিক প্রভাব
জ্যোতিষশাস্ত্রে বিশ্বাস করা হয় যে, জন্মকালীন সময়ে প্রতিটি ব্যক্তির জীবনই আকাশের সূর্য, চন্দ্র এবং গ্রহাদির ভূ-কেন্দ্রিক অবস্থান কিংবা দিগন্ত রেখার উপর তার ভাগ্যরেখা ও আয়ু নির্ভরশীল। জন্মগত তালিকায় হিসাব-নিকাশের সাহায্যে সময়, তারিখ এবং জন্মস্থানের অবস্থান ব্যবহার করা হয়। এরফলে জ্যোতিষী কর্তৃক প্রয়োজনীয় পাথর, মণি-মুক্তা ইত্যাদি ব্যবহার করে ভাগ্যরেখা পরিবর্তন কিংবা আয়ু বৃদ্ধিকল্পে চক্রাকারে আবর্তিত রাহুকে দূর করার জন্য চেষ্টা চালানো হয়। প্রোটেস্ট্যান্ট খ্রীষ্টান সম্প্রদায় আবারো জন্মগ্রহণের কথা বিশ্বাস করেন। এরফলে ঈশ্বরকে পাবার লক্ষ্যে সকল দুঃখ-দুর্দশা থেকে পরিত্রাণ ও ঐশ্বরিক শক্তি প্রয়োগে বিশ্বাসীকে রক্ষা করার কথা তুলে ধরা হয়েছে। কর্ম মতবাদ অনুযায়ী পুনর্জন্মে বিশ্বাসী ব্যক্তিগণ বিশ্বাস করেন যে মৃ্ত্যু পরবর্তীকালে তার আবারো পুনর্জন্ম ঘটবে। খ্রিস্টীয় মতবাদ অনুযায়ী প্রভু যীশু পবিত্র দেহ নিয়ে পৃথিবীতে জন্মগ্রহণ করেন। *ঈশ্বরের পুত্র* হিসেবে তিনি কোন পুরুষের সঙ্গম ছাড়াই কুমারী মাতা মেরীর গর্ভে জন্মেছিলেন বলে বিশ্বাস করা হয়।

## জটিল অবস্থা
জন্মকালীন সময়ে শারীরিক কিংবা মানসিক ভারসাম্যহীনতাজনিত জন্মের ত্রুটি হতে পারে। জন্মগত প্রক্রিয়ায় ব্যথা অনুভূত হলে পরবর্তীকালে শিশুর জীবনে ঐ ব্যথা প্রবাহিত হতে পারে। গর্ভকালীন জটিলতা গর্ভস্রাব কিংবা অনৈচ্ছিক গর্ভপাতের কারণেও সৃষ্টি হয়। বন্ধ্যাত্বতা ঘোঁচাত আধুনিক যন্ত্র ব্যবহার, ঔষধ প্রয়োগ, মানসিক উদ্দীপনা অথবা আচরণ পরিবর্তনের মাধ্যমে গর্ভধারণের সম্ভাবনা বৃদ্ধি করা হয়। অনেক সময় অপরিপক্ক জন্মগ্রহণ গর্ভধারণের পূর্ণকালীন সময়ের পূর্বে ঘটে থাকে। মৃত অবস্থায় ভ্রুণ বা শিশু জন্ম নিলে তা স্টিলবার্থ নামে পরিচিত। সিজারিয়ান শিশুর জন্মের পর ভিব্যাক পদ্ধতির মাধ্যমে যোনীনালী দিয়ে সন্তানের জন্ম হয়ে থাকে।

## তথ্যসূত্র

বিষয়শ্রেণী:জন্ম
বিষয়শ্রেণী:জীবন
বিষয়শ্রেণী:জীববিজ্ঞান
বিষয়শ্রেণী:প্রাণি বিকাশমূলক জীববিজ্ঞান
আন্তর্জাতিক রেড ক্রস কমিটি

থাম্ব|জেনেভায় আইসিআরসি সদর দপ্তর
**আন্তর্জাতিক রেড ক্রস কমিটি** (সংক্ষেপণ: ICRC) একটি আন্তর্জাতিক মানবাধিকার প্রতিষ্ঠান। জেনেভা কনভেনশনে স্বাক্ষরিত দেশসমূহ রেডক্রস কমিটিকে মানবাধিকার সংক্রান্ত কাজের জন্য ম্যানডেট প্রদান করেছে।

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক সংগঠন
বিষয়শ্রেণী:মানবাধিকার সংগঠন
বিষয়শ্রেণী:দাতব্য সংগঠন
বিষয়শ্রেণী:১৮৬৩-এ প্রতিষ্ঠিত
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:জাতিসংঘ সাধারণ পরিষদের পর্যবেক্ষক
বিষয়শ্রেণী:সুইজারল্যান্ডীয় নোবেল বিজয়ী
বিষয়শ্রেণী:একাধিকবার নোবেল বিজয়ী
আলমগীর সাত্তার

**আলমগীর সাত্তার** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আলমগীর সাত্তারের জন্ম মাদারীপুর জেলার কালকিনী উপজেলার গোপালপুর গ্রামে। তার বাবার নাম কাজী আবদুর রউফ এবং মায়ের নাম নূরজাহান বেগম। তার দুই স্ত্রীর নাম তাহমিনা সাত্তার ও সাইদা সাত্তার। প্রথম স্ত্রী মারা গেছেন। তাঁদের দুই মেয়ে, দুই ছেলে।

## কর্মজীবন
আলমগীর সাত্তার বিমান চালনার প্রশিক্ষণ নিয়ে ১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) যোগদানের অপেক্ষায় ছিলেন। মুক্তিযুদ্ধ শুরু হলে মে মাসে ঢাকা থেকে পালিয়ে ভারতে যান। সেখানে মুক্তিবাহিনীর ২ নম্বর সেক্টরে যোগ দেন। কিন্তু স্থলযুদ্ধে অংশ নিতে পারেননি। পরে তাকে অন্তর্ভুক্ত করা হয় মুক্তিবাহিনীর বিমান উইংয়ে। স্বাধীনতার পর তিনি বাংলাদেশ বিমানের বৈমানিক হিসেবে যোগ দেন।

## মুক্তিযুদ্ধে ভূমিকা
ঘন বৃক্ষরাজিতে পূর্ণ এক পাহাড়ি এলাকায় ডাকোটা বিমান নিয়ে নিবিড়ভাবে প্রশিক্ষণ নিলেন আলমগীর সাত্তার। স্বল্প সময়ের প্রশিক্ষণে রপ্ত করলেন রাতের আঁধারে আধুনিক দিকদর্শন যন্ত্র ছাড়াই বিমান চালনা এবং শত্রুর রাডার ফাঁকি দিয়ে মাত্র ২০০ ফুট উচ্চতায় বিমান নিয়ে উড়ে যাওয়ার কৌশল। আরও প্রশিক্ষণ নিলেন, কেমন করে শত্রুবিমানের আক্রমণ মোকাবিলা করতে হয়, কত দূর থেকে রকেট ছুড়তে হয়, কীভাবে নিশানা লক্ষ্য করে বোমা ফেলে কত কোণে ডাইভ দিতে হয়, বিমানে থাকা মেশিনগান থেকে কীভাবে নিশানা স্থির করে গুলি ছুড়তে হয় ইত্যাদি। প্রশিক্ষণ শেষে আলমগীর সাত্তার অপেক্ষা করতে থাকেন অভিযানে যাওয়ার জন্য। প্রশিক্ষণ স্বল্পমেয়াদি হলেও বিমান নিয়ে যুদ্ধে যাওয়ার জন্য তিনি উদগ্রীব। তিনি ডাকোটা বিমান নিয়ে আক্রমণ করবেন। এই বিমান নিয়ে আক্রমণ পরিচালনার জন্য মনোনীত হয়েছেন আরও দুজন—আবদুল মুকিত ও আবদুল খালেক। সিদ্ধান্ত হয়েছে, তারা তেজগাঁও বিমানবন্দরে আক্রমণ চালাবেন। সবকিছু ঠিকঠাক। হঠাৎ তাঁদের মিশন বাতিল হলো। মিশন বাতিল করার কারণ, ওই বিমানে ব্যবহূত জ্বালানি। অকটেন ১০০ এই বিমানের জ্বালানি হিসেবে ব্যবহূত হওয়ায় ইঞ্জিনের পেছন দিয়ে যে ধোঁয়া বের হয়, তাতে অগ্নস্ফুলিঙ্গের সৃষ্টি করে। রাতের আঁধারে অনেক দূর সেই অগ্নস্ফুলিঙ্গ দৃষ্টিগোচর হয়। এই অগ্নস্ফুলিঙ্গের কারণে বিমান শত্রুদের সহজ লক্ষ্যবস্তুতে পরিণত হবে। তাই এই বিমান দিয়ে সামরিক অভিযান বাতিল করা হলো।
ডাকোটা বিমান দিয়ে ঢাকায় সামরিক অভিযান পরিচালনার ব্যাপারে আলমগীর সাত্তার ছিলেন দৃঢ়প্রতিজ্ঞ। কিন্তু শেষ পর্যন্ত সে অভিযান তিনি করতে পারেননি। পরবর্তীতে তিনি তার ওপর প্রদত্ত অন্য দায়িত্ব নিষ্ঠার সঙ্গে পালন করেন। ডাকোটা বিমান পরে মুক্তিবাহিনীর পরিবহন বিমান হিসেবে ব্যবহূত হয়। এ বিমান মুক্তিবাহিনীর বিভিন্ন দুর্গম ঘাঁটিতে চলাচল ও অস্ত্রশস্ত্র সরবরাহে ব্যবহার করা হয়। এ ছাড়া মুক্তিবাহিনীর প্রধান কর্নেল এম এ জি ওসমানী এই বিমানে করে বিভিন্ন রণাঙ্গণ পরিদর্শনে যেতেন। মুক্তিবাহিনীর উপপ্রধান এ কে খন্দকারও দুইবার ওই বিমানে রণাঙ্গণ পরিদর্শন করেন। তখন আলমগীর সাত্তার দক্ষতার সঙ্গে বিমান পরিচালনা করে তাঁদের নির্দিষ্ট গন্তব্যে নিয়ে যান। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি